ଭର୍ନାଲ କେରାଟୋକୋଞ୍ଜକ୍ଟିଭାଇଟିସ

ଭର୍ନାଲ କେରାଟୋକଞ୍ଜଙ୍କ୍ଟିଭାଇଟିସ (ଇଂରାଜୀ ଭାଷାରେ  Vernal keratoconjunctivitis/ VKC ) ଏକ ଅବସ୍ଥା ଯାହା ଉଭୟ ଆଖିର କର୍ନିଆ ଏବଂ କଞ୍ଜଙ୍କ୍ଟାଇଭାକୁ ପ୍ରଭାବିତ କରେ । ଏହାର ଲକ୍ଷଣଗୁଡ଼ିକ ମଧ୍ୟରେ ଆଖି କୁଣ୍ଡେଇ ହେବା, ଆଖି ଯନ୍ତ୍ରଣା ହେବା, ଆଖି ଲାଲ ଦେଖାଯିବା, ଆଲୋକ ପ୍ରତି ସମ୍ବେଦନଶୀଳତା, ଆଖିରୁ ଧଳା ପଦାର୍ଥ ନିର୍ଗମନ ଏବଂ ଲୁହ ବୃଦ୍ଧି ହୋଇପାରେ ।  ଜଟିଳତା ମଧ୍ୟରେ କର୍ଣ୍ଣିଆଲ ଅଲସର ଏବଂ ପରଳ ଅନ୍ତର୍ଭୁକ୍ତ ହୋଇପାରେ ।

ଏହା ବାୟୁଜନିତ ଆଲର୍ଜେନ ପ୍ରତି ଏକ ଆଲର୍ଜି ପ୍ରତିକ୍ରିୟା।  ଏଥିରେ ପ୍ରାୟ ଆଟୋପିକ୍ ରୋଗର ବ୍ୟକ୍ତିଗତ କିମ୍ବା ପାରିବାରିକ ଇତିହାସ ଥାଏ ।  ଏହା ଲୋକଙ୍କ ମଧ୍ୟରେ ବ୍ୟାପେ ନାହିଁ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ।  ସମୟ ସମୟରେ ଇଓସିନୋଫିଲ୍ ପାଇଁ କଞ୍ଜଙ୍କ୍ଟିଭା ପରୀକ୍ଷା କରାଯାଇପାରେ । ଏହା ଏକ ପ୍ରକାରର କେରାଟୋକଞ୍ଜଙ୍କ୍ଟିଭାଇଟିସ 

ଯେଉଁମାନେ ପ୍ରଭାବିତ ହୋଇଛନ୍ତି ସେମାନେ ଟ୍ରିଗରଗୁଡ଼ିକୁ ଏଡାଇବା ଉଚିତ।  ଚିକିତ୍ସାରେ ସାଧାରଣତଃ ଆଣ୍ଟିହିଷ୍ଟାମିନ, ମାଷ୍ଟ କୋଷ ସ୍ଥିରକାରୀ, ଷ୍ଟେରଏଡ୍, ସାଇକ୍ଲୋସ୍ପୋରିନ୍, କିମ୍ବା ଟାକ୍ରୋଲିମସ୍ ଆଖି ଡ୍ରପ୍ସର କିଛି ମିଶ୍ରଣ ସାମିଲ ଥାଏ ।<ref nameBruschi, G; Ghiglioni, DG; Cozzi, L; Osnaghi, S; Viola, F; Marchisio, P (August 2023). "Vernal Keratoconjunctivitis: A Systematic Review". Clinical reviews in allergy & immunology. 65 (2): 277–329. doi:10.1007/s12016-023-08970-4. PMID 37658939.  ପାର୍ଶ୍ୱ ପ୍ରତିକ୍ରିୟା ହେତୁ କେବଳ ଗମ୍ଭୀର ରୋଗରେ ଷ୍ଟେରଏଡ୍ ବ୍ୟବହାର କରାଯିବା ଉଚିତ । କୃତ୍ରିମ ଲୁହ କିମ୍ବା ଏକ ଥଣ୍ଡା କପଡା ମଧ୍ୟ ବ୍ୟବହାର କରାଯାଇପାରେ । ଜଟିଳତା ପରିଚାଳନା ପାଇଁ ବେଳେବେଳେ ଅସ୍ତ୍ରୋପଚାର ଆବଶ୍ୟକ ହୁଏ ।  ଫଳାଫଳ ସାଧାରଣତଃ ଭଲ ଅଟେ । 

ପଶ୍ଚିମ ବିଶ୍ୱରେ ପ୍ରତି ୧୦୦,୦୦୦ ଲୋକଙ୍କ ମଧ୍ୟରେ ୧ରୁ ୧୩ ଜଣ ଭର୍ନାଲ କେରାଟୋକଞ୍ଜଙ୍କ୍ଟିଭାଇଟିସ ଦ୍ୱାରା ପ୍ରଭାବିତ ହୁଅନ୍ତି; ଯଦିଓ ଆଫ୍ରିକାର କିଛି ଅଂଶରେ ଏହି ହାର ୩୭% ପର୍ଯ୍ୟନ୍ତ ହୋଇପାରେ । ସାଧାରଣତଃ ପିଲାଦିନେ ଏହି ରୋଗ ଆରମ୍ଭ ହୁଏ ଏବଂ ବୟସ ବଢ଼ିବା ସହିତ ଏହାର ୯୦% ସମାଧାନ ହୋଇଯାଏ ।  ପୁରୁଷମାନେ ମହିଳାମାନଙ୍କ ତୁଳନାରେ ଅଧିକ ପ୍ରଭାବିତ ହୁଅନ୍ତି । ଏହା ସାଧାରଣତଃ ଏକ ଦୀର୍ଘକାଳୀନ ରୋଗ ଯାହା ବସନ୍ତ ଋତୁରେ ପୁନରାବୃତ୍ତି ହୁଏ କିମ୍ବା ଖରାପ ହୁଏ ।  ବିଷୁବରେଖା ନିକଟରେ ଥିବା ଲୋକମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୮୪୬ ମସିହାରେ ଆର୍ଲ୍ଟଙ୍କଦ୍ୱାରା (Arlt) ବର୍ଣ୍ଣନା କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki